लंबित प्रकरणों का निस्तारण समय पर नहीं किया तो होगी सख्त कार्रवाई
मेड़ता रोड | राज्यसरकार के शिक्षा विभाग के राजस्थान संपर्क पोर्टल सुगम समाधान पर लंबित प्रकरणों का 31 दिसंबर तक निस्तारण नहीं हुआ तो संबंधित अधिकारी के खिलाफ सख्त कार्रवाई होगी। माध्यमिक शिक्षा निदेशक ने समस्त उपनिदेशक जिला शिक्षा अधिकारी को इस संबंध में दिशा-निर्देश जारी किए है। शिक्षा विभाग के राजस्थान संपर्क पोर्टल सुगम समाधान पर 28 दिसंबर को प्रकरणवार समीक्षा करने के बाद कुल लंबित प्रकरण 1003 सामने आए। जिसमें राजस्थान संपर्क जि.शि.अ. (मा.) स्तर पर 602, राजस्थान संपर्क उपनिदेशक (मा.) स्तर पर 105, निदेशालय (मा.) स्तर पर अनुभागवार 233, सुगम समाधान 63 जिसमें 08 सीएमओ के प्रकरण लंबित है।
hin_Deva hin_Deva